Toivo Ülo Raun

Toivo Ülo Raun (sündinud 11. aprillil 1943 Tartus) on väliseesti ajaloolane, kes tegutseb Ameerika Ühendriikides.

Raun on uurinud peamiselt Eesti ajalugu 20. sajandi alguses. Tema peateoseks on Eesti ajaloo üldkäsitlus "Estonia and Estonians".

Raun on Indiana Ülikooli ajalooprofessor, kes õpetab Baltimaade ja Soome ajalugu.

Elulugu
Tema isa oli professor Alo Raun. Põgenes 1944 koos perekonnaga Saksamaale, siirdus sealt 1949 USA-sse. Lõpetas 1960 University High School'i Bloomingtonis (Indiana) ja 1964 Swarthmore'i Kolledži (Pennsylvania); M.A. (1966, Princetoni Ülikool), dr. phil. (1969, Princetoni Ülikool), väitekiri "The Revolution of 1905 and the Movement for Estonian National Autonomy, 1896–1907". Oli 1969–1974 California Ülikooli assistant prof., 1974–1979 assoc. prof., 1979–1989 ajalooprofessor, 1989–1990 Toronto Ülikooli eesti õppetooli professor, 1990– Indiana Ülikooli professor. Olnud 1981–1985 ajakirja Journal of Baltic Studies peatoimetaja ja 1992–1994 AABS-i president."Eesti teaduse biograafiline leksikon", 3. köide

Teadustöö
Uurimisvaldkond: Eesti, Baltimaade ja Soome ajalugu, eriti Eesti ärkamisajast kuni iseseisvumiseni. Üle 75 teaduspublikatsiooni.

Tunnustus
2012 Valgetähe IV klassi teenetemärk"President Ilves annab teenetemärgi taas 99 inimesele" postimees.ee, 1. veebruar 2012

Teoseid
 Russification in the Baltic Provinces and Finland 1855–1914 (kaasautor). Princeton, 1981
 The Revolution of 1905 in the Baltic Provinces and Finland. // Slavic Review 43 (1984)
 The Latvian and Estonian national movements, 1860–1914. // Slavonic and East Eur. Rev. 64 (1986)
 Finland and Estonia: Cultural and political relations, 1917–1940. // J. Baltic Studies 18 (1987)
 Viron historia. Keuruu, 1989
Estonia and the Estonians. Stanford: Hoover University Press, 1987 (teine trükk 1991, 3. trükk 2001).
 Nineteenth- and early twentieth-century Estonian nationalism revisited. // Nations and Nationalism 9 (2003).
Soviet deportations in Estonia: impact and legacy: articles and life histories. Toimetaja ja eessõna autor. Tartu: Tartu University Press, 2007.

Viited

 Välislingid 
Toivo Ülo Raun Indiana Ülikooli kodulehel

Kategooria:Eesti ajaloolased
Kategooria:Ameerika Ühendriikide ajaloolased
Kategooria:Princetoni Ülikooli vilistlased
Kategooria:Valgetähe IV klassi teenetemärgi kavalerid
Kategooria:Õpetatud Eesti Seltsi auliikmed
Kategooria:Eestlased Ameerika Ühendriikides
Kategooria:Sündinud 1943